Kuacha kuvuta sigara
Ikiwa utavuta sigara tena (hii kwa Kiingereza inaitwa relapse) usipoteze tumaini. 75% ya watu wanaoacha hurudia tena kuvuta sigara. Wengi wao huacha kuvuta sigara angalau mara tatu kabla ya kufanikiwa kuacha kabisa. Kama ukirudia kuvuta usipoteze tumaini, usife moyo, pitia sababu zako za kutaka kuacha. Kisha panga tena namna ya kuacha na nini ufanye utakapopata hamu ya kuvuta tena. Badilisha shughuli au tabia ambazo zilihusiana na kuvuta sigara, kwa mfano badala ya kuchukua pumziko ili kuvuta sigara, tembea au soma kitabu.